Source: http://www.ancheteonline.ro/2020/05/dezbatere-aprinsa-csm-a-votat-impotriva-desfiintarii-sectiei-speciale-de-procurori/
Timestamp: 2020-07-06 23:50:52+00:00

Document:
Dezbatere aprinsă. CSM a votat împotriva desființării secției speciale de procurori – Anchete Online
Dezbatere aprinsă. CSM a votat împotriva desființării secției speciale de procurori
by Ancheteonline	May 28, 2020 0 comments
Zece membri au votat “împotrivă”, 8 “pentru”, iar un vot a fost nul, au declarat surse din CSM pentru HotNews.ro.
Conform surselor citate, votul nul a fost al procurorului general Gabriela Scutea atunci când s-a supus la vot acordarea avizului pozitiv al CSM pentru acest proiect. Parchetul General a trimis către CSM un raport cu observații semnat de Gabriela Scutea, care se declară pentru desființarea acestei secții, dar contestă forma proiectului de lege. Gabriela Scutea a susținut că proiectul este “copy-paste” după proiecte anterioare.
Ministrul Justiției, Cătălin Predoiu, a anunțat că a votat pentru desființarea secției speciale. “Am votat pentru aviz favorabil, chiar dacă proiectul comportă observații (tehnice). Ele pot fi îndreptate la Parlament. La fel voi proceda și data viitoare”, a spus Predoiu.
Contrele din CSM: “Această structură de parchet este o emanaţie politică” /” E surprinzător că un procuror spune că o structură de parchet e o emanaţie politică”
Procurorul Cristian Ban: “Îmi menţin punctul de vedere că această structură de parchet este o emanaţie politică. Aşa cum s-a născut, aşa trebuie să şi dispară, adică tot politic. Eu voi vota aviz favorabil cu observaţii”.
Judecătoarea Gabriela Baltag: “E surprinzător să auzim că un procuror vorbeşte despre o structură din cadrul parchetului că e o emanaţie politică”.
Cristian Ban: “Vă rog să reţineţi surprinderea pentru dumneavoastră. Vorbiţi ce doriţi dvs”.
Gabriela Baltag: “O să spuneţi că Secţia nu a făcut dosare. A făcut foarte multe dosare. Nu a trimis foarte mulţi în judecată, sunt 2 trimiteri. Avem 417 dosare soluţionate şi numai 2 trimiteri în judecată. Ne aducem aminte de miile de dosare de altădată soldate cu achitări. Aici vrem să ajungem? De ce nu este bună Secţia? Că nu a mers la judecători decât să obţină un mandat pentru o avizare? Că nu au fost ascultaţi în masă magistraţii, de aceea nu este bună Secţia?”
Cristi Ban: “Pe mine mă surprinde pregătirea dvs. în materie penală. Sunteţi specialistă, văd, în parchet şi suspectă preocuparea dvs. pentru DNA”.
Judecătoarea Evelina Oprina: “Este de relevat şi de evidenţiat opinia instanţelor de grad înalt. Înalta Curte, care în proporţie covârşitoare a opinat pentru menţinerea acestei secţii”.
Catalin Predoiu CSM gabriela baltag gabriela scutea ministrul justitiei Parchetul General proiect de lege secția specială de procurori

References: CSM 
 CSM 
 CSM 
 CSM 
 CSM 
 CSM